หุ้นสหรัฐฯปิดลบเล็กน้อย
ดัชนีหุ้นดาวโจนส์ ปิดที่ 12,047.80 จุด&nbsp; ลดลง 23.01 จุด ด้าน แนสแดค ปิดที่ 2,675.58 จุด ลดลง 25.98 จุด ขณะที่ราคาน้ำมันพุ่งแรง
9 มิ.ย. 2554

ดัชนีหุ้นดาวโจนส์ ปิดที่ 12,047.80 จุด  ลดลง 23.01 จุด ด้าน แนสแดค ปิดที่ 2,675.58 จุด ลดลง 25.98 จุด ขณะที่ราคาน้ำมันพุ่งแรง
ตลาดหุ้นสหรัฐฯวานนี้  ปิดตัวในแดนลบเล็กน้อย หลังธนาคารกลางสหรัฐฯส่งสัญญาณรอบใหม่ว่าอัตราการฟื้นตัวของเศรษฐกิจกำลังชะลอตัวลง
ดัชนีหุ้นดาวโจนส์ ลดลง 23.01 จุด (0.19 เปอร์เซ็นต์) ปิดที่ 12,047.80 จุด แนสแดค ลดลง 25.98 จุด (0.96 เปอร์เซ็นต์) ปิดที่ 2,675.58 จุด เอสแอนด์พี ลดลง 5.42 จุด (0.42 เปอร์เซ็นต์) ปิดที่ 1,279.52 จุด 
ขณะที่ราคาน้ำมันขยับขึ้นต่อเนื่องเมื่อวันพุธ หลังโอเปกตัดสินใจคงกำลังผลิต กลบข่าวลือว่าทางกลุ่มอาจเพิ่มกำลังผลิตเพื่อยับยั้งราคาน้ำมันอันพุ่งสูงลิ่วที่ก่อความกังวลต่อการเติบโตทางเศรษฐกิจ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 1.65 ดอลลาร์ ปิดที่ 100.74 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.07 ดอลลาร์ ปิดที่ 117.85 ดอลลาร์ต่อบาร์เรล